AksaraLLM/aksara-bahasa-daerah-v1 huggingface dataset:
George Junus Aditjondro (lair ing Pekalongan, 27 Mei 1946) yaiku salah sajining dosen ing Universitas Kristen Satya Wacana. Dhèwèké narima ganjaran Kalpataru taun 1987 merga pengabdianné karo pelestarian lingkungan idhup lewat macem-macem Lembaga Swadaya Masyarakat (LSM). 

Milih tinggal ing Salahtiga, merga dadi tenaga pengajar Universitas Kristen Satya Wacana (UK-SW). Karo dikancani garwané, Esti Bernadetta S, lan putrane tunggal, Enrico Surya Aditjondro sing lair 4 Januari 1976, dhèwèké kabéh tinggal ing griyane ning Dalan Cemara Dua 13, Salatiga.

Pendhidhikan 
Sawise sekolah menengah, dhèwèké ngelanjutke ing Fakultas Teknik Universitas Hasanudin. Durung nganti lulus dhèwèké pindhah ing Akademi Teknik (ATN) Semarang melu wong tuané. Sing pungkasan uga ora rampung, merga pindhah ing UKSW Jurusan Teknik Elektro sing namung tekan taun ke-papat.

Rujukan
Taufik Fikri (lair ing Solo, 7 Novèmber 1947) ya iku musanip lan konsultan prakara sèksual kang cukup produktif. Tulisané akèh muncul ing manéka warna mèdia massa. Swarané bisa disimak liwat radhio RCT FM dina Jumat bengi lan radhio POP.

Pendhidhikan 
Dhèwèké iku naté kuliah ana ITB. Nanging dhèwèké ngalih marang Fakultas Kedokteran Undip lan rampung ing taun 1977. Dhèwèké uga kuliah tambahan ana Fakultas Pascasarjana UGM Yogyakarta

Karir 
Taufik Fikri dadi dosèn ana FK Undip lan dadi Sekretaris IDI Cabang Semarang.

Kauripan 
Taufik Fikri manggon ana Dalan Dr. Kariadi 466 Semarang bareng garwa lan putrané. Garwané ya iku Dra. Sri Humaini Adisusilo. Putrané kuwi ana 2 ya iku Anggoro lan Ètisa.

Rujukan
Mochamad Chaéron ya iku salah sawijine tokoh ing Jawa Tengah. Dhèwèké lair ing Semarang, 5 April 1938. Manten aktivis HMI (Himpunan Mahasiswa Islam) iku ngrampungake SD nganti SMA ing kutha Semarang. Dhèwèké oleh gelar sarjana enom Jurusan Administrasi Negara Fakultas Ilmu Sosial lan Ilmu Politik (FISIP) Universitas Diponegoro ing taun 1963. Saiki dhèwèké dadi Walikota ing Pekalongan.

Kariré diwiwiti kanthi magang ing Pemda Propinsi Jawa Tengah ing taun 1958. Ing taun 1984 dhèwèké ditugaske dadi Sekwillda Kabupaten Pemalang. Nganti taun 1989, dhèwèké mulai dadi Walikota Pekalongan. Dhèwèké dhaup karo Corina lan duwèni anak loro, ya iku Syafrina Maria lan Mirza Mahlavi. Saiki dhèwèké mapan ana ing Jl. Bahagia 17 Pekalongan lan kantoré ana ing Pemda Kodia Pekalongan, Jl. Mataram 1.

Kulawarga 
Mochamad Chaéron duweni garwa jenenge Corina lan duweni anak loro, ya iku Syafrina Maria lan Mirza Mahlavi.

Rujukan
Budisuharto ya iku pimpinan Cabang Utama Lippobank Semarang kalairan ing Semarang, 20 Desember 1958. Agamané Kristen Protéstan.

Riwayat pendhidhikan 
Dhèwèké suda saka SMA Karangturi kanthi gelar terbaik lan Pelajar Teladan II se-kota madya Semarang taun 1977. Dhèwèké uga sempet nerusaké  ing Fakultas Teknik Sipil Universitas Katolik Parahyangan, sanadyan tekan tingkat IV. Taun 1986, suda dadi sarjana ekonomi jurusan manajemen ing Universitas Katolik Parahyangan.

Riwayat karir 
Budisuharto wis tau njabat dadi dosèn STIP Bandung (1986-1988), dosèn Universitas Kristen Maranatha Bandung (1987-1989), Koordinator Pelaksana Perkuliahan lan Pendidikan Komputer ing Universtas Maranatha Bandung (1987-1989), Koordinator Pendidikan Komputer ing manéka warna SD, SLTP, lan SLTA ing kutha Bandung (1985-1989), Bagian Pendidikan Komputer lan Pengembangan Perangkat Lunak ing PT. Sidola Bandung (1985-1989). Saiki, dhèwèké mapan ana ing Jl. Tumpang 49, Semarang (telp. 314318) lan kantoré mapan ing Jl. Pemuda 102-104, Semarang, (telp. 5105617). Budisuharto dipilih kanggo dadi pimpinan Cabang Utama Lippobank pas iseh enom amarga gaya kepemimpinan lan filsafat uripé ya iku "Make Others Happy".

Rujukan
Darwati (lair ing Cepu, 6 Desember 1973) ya iku atlét lumaku cepet. Agama kang dianut Darwati ya iku agama Islam.

Pendhidhikan 

 SD Negeri XIV Cepu taun 1985,
 SMP III Cepu taun 1988,
 SMA Cepu

Prèstasi 

 Juara 1 Asean School th 1991 ing Bangkok, Tanah Thai
 Juara 2 Arafura Sport Festival taun 1991 ing Darwin, Ostrali
 Juara 1 jalan cepat putri 17 km Proklamathon III Tingkat Nasional ing Semarang Taun 1987 lan Gajahmada Proklamathon Semarang Terbuka IV 1988
 Juara 1 jalan cepat putri 5 km ing Pekan Olahraga Daerah (Porda) Jateng ing Semarang (1987), Kejuaraan Piala Gubernur ke IX di Semarang (1988), ing Invitasi Atletik Pelajar Tingkat Jateng di Semarang (1988) lan ing Sirkuit se Jawa-Bali III ing Yogyakarta (1989) uga ing Kejuaraan Atletik Tingkat Jateng ing Semarang (1990)

Rujukan
Agustina Devi ya iku salah sijining pegawé Hotel Patra Jasa (Public Relation). Lair ing Cirebon, 9 Agustus 1959. Agamané Devi ya iku Islam. SD tekan SMP dirampungaké ning Semarang. Devi kuliah tekan tingkat 2 Jurusan Sastra Perancis IKIP Semarang. 

Kariré yaiku Public Relation (PR) Hotel “Patra Jasa”, dhèwèké wis tau melu kursus manajemen lan pemasaran ing Indonésia lan ing Singapura. Dhèwèké uga wis tau nglakoni studi banding ing hotèl kang ana ing Indonésia lan mancanegara.

Kauripan 
Dhèwèké nggarwa kalih dr. Hendro Wahyono. Dhèwèké kagungan anak 3, ya iku Hanandityo Narendro, Yony Handiyono lan Paramita Dewiyanti.

Prèstasi 

 Runner Up Ratu Kebaya Jateng (1976)
 Ratu Kacamata Remaja Jateng (1976)
 Peragawati Terbaik Jateng (1977)
 Top Model Remaja Jateng (1977)
 Pramuniaga Jempolan PRPP Jateng (1977)
 Salah sawijining antara 30 siswa SMA ing Indonesia kang melu ligeran siswa ing Perancis sedangunipun siji setengah sasi (1975)

Karir 
Kariré diiwiti tahun 1980 dadi distributor Time Life Books Cabang Semarang. Taun 1983 dhèwèké mundur saka pagawéyané amarga kudu melu garwané tugas ing Thailand suwéné 2 taun.

Rujukan 

Tokoh Indonésia
Rofiq Anwar ya iku salah sawijining dokter kalairan ing Banjarnegara, 13 Nopèmber 1944, agamané Islam. Gelar kedokteranné diéntukké saka Undip taun 1974 kanthi njikuk Kedokteran Umum. Lulus spesialis Patologi Anatomi taun 1978 lan gelar Doktor Kawruh Kedokteranné diéntukké taun 1984. Dhèwèké uga mèlu akèh pendidikan liané ing njero lan mancanegara. Kariré ing babagan kedokteran ono akèh, drajat sing saiki dilakoni yaiku Staf Pengajar Fakultas Kedokteran Unissula Semarang, Kepala Laboratorium Patalogi Fakultas Unissula Semarang, lan sapituruté. Rofiq Anwar uga nulis manéka warna layang wacan babagan kedokteran lan karya ilmiah sing disampèkké ing ceramah.

Karir 
Kariré Rofiq Anwar ing babagan kedokteran ya iku :

 Asisten Ahli Madya (Penata Muda) m.p. Patologi Anatomi taun 1973,
 Asisten Ahli taun 1976,
 Lektor MUda (Penata) taun 1979,
 Lektor Madya (Penata Tk. I) taun 1983,
 Lektor (Pembina) taun 1986.

Rujukan
Sartono Anwar ya iku salah sawijining pelatih bal-balan berprestasi ing Indonesia. Lair ing Semarang, 20 September 1974. Dhèwèké sekolah SD lan SMP ing Semarang, banjur SMA ing Salatiga. Dhèwèké kuliyah ing jurusan Téknik Sipil Univèrsitas Brawijaya, Malang. Nanging, merga dhèwèké luwih seneng bal-balan, banjur dhèwèké metu saka Univèrsitas Brawijaya lan dadi pemain bal-balan.

Pendhidhikan 
Dhèwèké wes tau sekolah ing Kursus Pelatihan kanthi sertifikat S3 sing diasuh Wiel Coerver ing Salatiga (1975).

Rujukan
Novél Ali (lair ing Surakarta, 5 Juli 1947, agamané Islam) ya iku tokoh kang jenengé misuwur ing akèh ilmu sosial. Dhéwékè wis mbabar akèh layang wacan kang cacahé ana 250 luwih, durung kalèe layang panelitèn kang digawé. Pak Novel wis mulai nulis wiwit SMP. Ana ing tetandhingan, dhéwékè kerep éntuk juara, ana ing tingkat dhaérah uga nasional. Ancer-ancer kampiun kang digayuh ora naté dirèken. Kados jaréné, “Aku luwih seneng ngeling-eling lan sinau saka gagalé nggawé layang wacan."

Kauripan 
Novél Ali rabi karo Barkah Umar, dhéwékè diparingi tiga putra, ya iku Fahmi Novél, Irma Yasmin, lan Nina Khairina.Novel Ali karo sakbrayate manggon ing Jl. Mangga VI No. 31 Semarang.

Rujukan
Furkon Abidin (lair Tasikmalaya, 9 Juni 1945) ya iku salah sawijining juru wirausaha ing Indonésia. Dhèwèké spésialis bidang abah-abah laboratorium.

Kauripan 
Furkon Abidin lair ing Tasikmalaya. saka cilik dhèwèké seneng karo crita Mahabarata amarga crita kasebut menehi gambaran sing nyata saben tokoh-tokohé.

Karir 

 Ketua Yayasan Mitra Prasetya 
 Vice President IEU Institut of Management, 
 Direktur PT Paramitra Sembada,
 Direktur Pelaksana CV Candraperdana ing Semarang.

Rujukan
M Wadyo Adiyono (lair ing Kudus, 13 Maret 1946) ya iku tilas Direktur RSB & Anak “Anugerah” Semarang. Sakliyané kuwi, dhèwèké katut ing Team Kanker RS Dr. Kariadi / Undip lan kerep éwuh dadi Sie Kesejahteraan IDI Jateng. Adiyono uga nulis panelitèn lan dibabar kanthi irah-irahan Rencana Prioritas Sistostatika Pada Kanker Ginekologi, Imuno Profilakis pada Neoplasia Trofoblas Gestational, Kematian Mola Destruens di RS Dr Kariadi Semarang, lan manéka warna panelitèn liyané.

Pendhidhikan 

 Fakultas Kedokteran UGM Yogyakarta.
 Pendidikan Spesialis Kebidanan dan Penyakit Kandungan, Undipo.
 Ginekologi (Onkologi Tokyo Jepang)
 Kolposkopi (Versailes Perancis)

Kauripan 
Dhèwèké duwé garwa jenengé Susy Maryati lan anak cacah telu, sing jenengé Idra Adi Susianto , Vika Puspa Adiyanti, Surya Adi Susianto. Karo kulawargané, manggon ing Jl Kalisari Baru 57, Semarang. Pengalaman kang angèl dilalèkaké ya iku ing taun 1990, dhéwéke melu Kongres Obstetri - Ginekologi Asean ing Filipina lan sempet disandera déning pemberontak kang wektu iku arep nggulingaké Presidhèn Aquino.

Rujukan
Harry Afandi lair ing Yogyakarta, 2 Fèbruari 1950. Dhèwèké lulusan AAN Negeri Yogyakarta 1974 lan Fakultas Hukum UII Yogyakarta 1986. Saiki njabat dadi General Manager Merdeka Scan, Advertising Manager Suara Merdeka Group, Ketua II Badan Pengurus Pusat Asosiasi Manajer Indonesia (AMA-Indonesia) periodhe 1990-1993, lan Wakil Ketua Persatuan Perusahaan Periklanan Indonesia (PPPI) Jawa Tengah periodhe 1990-1993.

Pendhidhikan 

 AAN Negeri Yogyakarta
 Fakultas Hukum UII Yogyakarta

Organisasi 
Mbiyèn dhèwèké wis tau dadi Ketua Persaudaraan Beladiri Kempo Indonesia (PERKEMI) DIY 1974-1982, Ketua Indonesian Manager Club (IMC) 1989, Ketua Pengda Persatuan Drum Band Indonesia (PDBI) Jateng 1991, lan Anggota Forum Komunikasi Manajer Indonesia (FKMI).

Kauripan 
Saiki Pak Harry manggon karo garwané sing jenengé Dharwastuti lan anak-anaké cacah telu ing Jl. Sibayak 6, Semarang. Biyasané ana ing kantoré, ya iku Kantor Suara Merdeka, Jl. Pandanaran 30, Telepon 412600, Semarang.

Miturut Pak Harry, ana telung lampah sing kudu dilakoni yèn arep nyiptakaké sponsor. Sing kapisan yai ku sponsor atasan. Dhéwé kudu njaga sesambetan sing apik karo atasan. Sing kapindo ya iku sponsor saka kanca. Sing katelu ya iku sponsor saka istri. Miturut Pak Harry, istri iku wong kapisan sing kudu dijak konsultasi yen gèk ora nduwé idé.

Rujukan
Prajanjèn Giyanti (1755) kang maro Mataram dadi Kasunanan Surakarta lan Kasultanan Ngayogyakarta bisa nglerem kaanan ing Tanah Jawa. Pangéran Mangkubumi kang jumeneng Sri Sultan Hamengkubuwana I bisa ndadèkaké nagara Kasultanan Ngayogyakarta bisa kuwat. Jumenengé Sri Sultan Hamengkubuwana II sasuruté Sri Sultan Hamengkubuwana I (1792) uga bisa kalakon kanthi ayem. Nanging, cacah sentana dalem kang ora sethithik bisa njalari anané prakara pulitik anyar kang ruwet. Sri Sultan Hamengkubuwana II kagungan 4 garwa padmi, 28 garwa ampeyan lan peputra 80. Saliyané iku, Sultan uga kagungan sedulur cacah 32.

Nganti 2 windu jumeneng nata, kaanan ing Ngayogyakarta isih ayem. Nanging wiwit Daendels mandhégani papréntahan Indhia Nedherlan taun 1808, anané crah ing sajeroné kraton wiwit katon. Para sentana dalem padha duwé gegayuhan kang manéka warna lan padha nglumpuk karo sentana liya kang sarujuk. Pangéran Natakusuma, Tumenggung Natadiningrat (putrané) lan Ratu Kencana Wulan (garwa padmi Sultan) bebarengan karo Raden Rangga Prawiradirja III ing sak kelompok. Déné Patih Danureja II, Pangéran Adipati Anom lan Kapitan Cina Tan Jing Sing ing grup liya. Saliyané iku, uga ana Pangéran Mangkudiningrat kang uga kepingin kadhapuk dadi Adipati Anom.

Ing sepuluh taun kang kawitan nalika Hamengkubuwana II madeg ratu, prakara ing sentana dalem durung pati katon. Nalika ana salin pulitik kolonial ing taun 1808, ya iku nalika Daendels tinanggenah ing Jawa, lelawanan antaraning warga sentana dalem wiwit tuwuh. Sudarisman Purwakusuma ngarani Patih Danureja II minangka "dhalangé" prakara ing sajroné sentana dalem, kaya kang digambaraké Purwakusuma ing buku Kadipaten Pakualaman, ana rong péhak pokok ing njero kraton kang ingaran komplotan, ya iku péhak Pangéran Natakusuma kang wargané: putrané Tumenggung Natadiningrat, Ratu Kencana Wulan (garwané ampéyan kaping pindho Sultan Hamengkubuwana II), maratuwané Pangéran Natadiningrat (bésané Pangéran Natakusuma), lan Radèn Rangga Prawiradirja, Bupati Madiun lan mantuné Sultan Hamengkubuwana II. Péhak kapindho ya iku péhak Danureja kang wargané: Pangéran Adipati Anom utawa rajaputra lan Tan Jing Sing (kaptèn Cina Ngayogyakarta). Péhak liyané kang uga wigati ya iku péhak Mangkudiningrat kang uga putrané Sultan Hamengkubuwana II saka garwa ampéyan kang uga duwé kekarepan madeg ratu.

Danureja II duwe panganggep menawa Ratu Kencana Wulan kepingin duwe panguwasa kang gedhe, kanthi ndhapuk Natadiningrat mengku jabatan kang wigati, kaya ta dadi Wedana Kori kang sadurungé dicekel dening Danureja II. Kanthi mangkono, diajab Natadiningrat mbesuke bisa jumeneng dadi sesulih Sultan. Dene pehak Danureja II uga duwe alasan pulitik dhewe. Danureja ora trima wewenange dilongi. Saliyane iku uga ngugemi menawa wis ana putra dalem kang kapatah dadi Adipati Anom. Ndhapuk wong liya dadi Adipati Anom bisa ngrusak tatanan.

Saliyane pehak sajeronine kraton, isih ana uga Walanda-Prancis kang kudu diadhepi dening Kanjeng Sultan. Tumekane Daendels ing tanah jawa

ana candhake

Rujukan
Ronald Lee Ermey () ya iku sawijining pelawak, aktor, lan pembawa acara saka Amérika.

Cathetan suku

Lair 1944
Wong urip
Basah Ngabdullatip Kerta Pengalasan (1795-sawisé 1866) ya iku salah siji sénapati pabarisan Pangeran Dipanegara nalika Perang Jawa. Sadurunge perang, Pengalasan dadi demang ing Desa Tanjung, Nanggulan, Kulon Praga kanthi jeneng Kramawijaya. Lan bokmanawa uga tau dadi abdi dalem ing sajeroné bètèng lan paham babagan kaanan sajeroné kedhaton. Ing Babad Kedhung Kebo, Pengalasan bisa nggambaraké kedadéyan lan kaanan ing kedhaton kanthi rinci, umpamané kaanan ing kedhaton nalika suruté Sultan Hamengkbuwana III (3-4 Nopèmber 1814) lan Sultan Hamengkubuwana IV (6-7 Dhésèmber 1822). Pengalasan dhaup karo anaké Pangéran Blitar I (?1784-1827), salah siji putra dalem Sultan Hamengkubuwana I kang njurung Dipanegara ing wiwitané perang.

Ing Perang Dipanegara 
Ing Perang Dipanegara, Pengalasan wis melu barisan Dipanegara wiwit sadurungé perang, melu mretahanake laladan sakiwa tengene Gua Selarong (Juli-Oktober 1825), lan gabung ing pabarisan Pangeran Ngabei ing Banyumeneng. Sasi Nopember 1825 dheweke melu ing palagan ing Deksa, Kulon Praga bebarengan karo Kyai Maja lan para panggedhe liyane. Sasi Dhesember, Pangalasan kaparingan jejuluk basah lan jeneng Ngabdullatip. Pengalasan kapacak dadi tetindhih wadyabala sakulone Kali Praga.

Taun 1826, Pengalasan melu ing palagan ing tilas Kraton Pleret kang dilurug dening saradhadhu Walanda cacah 4.200 kang dipimpin dening Kolonel Frans David Cochius (1787-1876). Saka 400 prajurit Jawa, kang kasil slamet mung cacah 40 kalebu Pangalasan nanging dheweke nandang tatu abot. Dhewewkw banjur digawa menyang Selarong dening Kaji Ngiso. Sawise pulih, Pangalasan melu ing palagan Gawok (15 Oktober 1826), banjur sakiwatengene Candhi Barabudhur (1827) lan bokmanawa banjur dibalekake nyekel laladan antarane Kali Praga lan Bagelen nganti taun 1829, nalika wadyabala Pangeran Dipanegara kalah ing payudan ing Siluk, sacedhake Selarong 17 September 1829 lan para prajurit nyingkir menyang Kulon Praga.

Amarga kaanan wis ora nyukupi kanggo nerusake perang, 25 September 1829 Pangalasan kirim nawala menyang Tumenggung Cakrareja kang surasane kepingin teluk marang Walanda. Pungkasane, 11 Nopember 1829 Pangalasan teluk marang Cakranegara ing Benteng Bubutan (Bagelen) lan banjur digawa menyang Kolonel Cleerens ing Kedhung Kebo. Nalika teluk ini, umure watara 34 taun. Teluke Pangalasan dadi dalan anane rerembugan antarane Walanda lan Pangeran Dipanegara kang wusanane perang dipungkasi kanthi dicekele Pangeran Dipanegara ing Magelang, 28 Maret 1826, sarampunge sasi Pasa.

Sabubare Perang Dipanegara 
Sabubare perang, Pengalasan mapan ing kutha Semarang lan jenenge digunakake kanggo tetenger  sawijining kampung ing Semarang : Kampung Basahan sanajan papan kuwi saiki wis ora ana maneh. Ing wektu tuwane, Pengalasan bisa nggayuh prakara kang dadi idhaman saben wong Islam : munggah kaji menyang Makkah. Perkara kang banget dikersani Pangeran Dipanegara nanging ora bisa kagayuh.

Rujukan
Kyai Ngabei Kertabasa Bustam utawa Kyai Bustaman (?1681–1769) ya iku juru tulis VOC ing Semarang ing wiwitan abad 18 kang asale saka Hadramaut, Yaman. Kyai Ngabehi Kertabasa Bustam dadi punjer trah Bustaman kang nurunake para bupati lan priyayi ing laladan pasisir lor pulo Jawa, lan uga pelukis kondhang Raden Saleh salah siji buyute. Jenenge uga dadi asal usule jeneng Kampung Bustaman ing Kutha Semarang sanajan keturunane kang ana ing Kutha Semarang mung kari sethithik.

Rujukan
Khmelnytskyi (, ; ) (nganti 1954, Proskuriv,  ; ) iku sawijining kutha ing sisih kuloné Ukraina, punjeré administratif kanggo Oblast Khmelnytskyi (wewengkon) lan Raion Khmelnytskyi (dhistrik). Khmelnytskyi dumunung ing wewengkon sajarah saka Podolia ing sapinggiring Kali Buh. Kutha iki nduwé papréntahan dhéwé ing taun 1941.

Ing taun 2015, padunungé kutha iki ngancik angka 267.973 wong, ndadèkaké kutha iku kutha sing paling gedhé kaloro saka tilas wewengkon kuna Podolia sawisé Vinnytsia lan kutha paling gedhé ing sisih kuloné wewengkon kasebut.

Dhémografi 
Miturut survéi ing taun  2017, 94% populasiné dumadi golongan ètnis Ukraina lan 3% wong Ruslan.

Pendhidhikan 
Khmelnytskyi nduwé pawiyatan luhur cacah 6, akadhemi cacah 2, institusi cacah 3, college cacah 12, 4 sekolah tèknik lan kantor pawakilan cacah 15 kanggone institusi pawiyatan luhur ing Ukraina liyané.

Rujukan
Kampung Bustaman ya iku jeneng kampung kang ana ing Kelurahan Purwadinatan, Semarang Tengah, Semarang.  Kampung Bustaman kaperang dadi 2 RT, ya iku RT 04 dan 05 lan jembare 0,6 Ha. Ing taun 2014, Kampung Bustaman didunungi dening 366 jiwa (114 KK). Cikal bakal anane kampung iki saka anane sawijining sumur kang diyasani Kyai Kertabasa Bustam  (1681-1759) lan jenenge banjur dinggo aran kampung iki. Dadi, Kampung Bustaman wis ana wiwit abad 18 lan dadi salah siji kampung lawas ing Kutha Semarang.

Saiki, Kampung Bustaman luwih dikenal amarga ing kampung iki dadi pusat kuliner saka olahan iwak wedhus. Sabubare jaman Jepang, ana warga kono kang dadi jagal wedhus lan cacahe saya akeh. Banjur ana uga kang mbukak warung adol gule wedhus, kang kawentar kanthi jeneng Gule Bustaman.

Rujukan
Masjid Pathok Negara ya iku aran kanggo masjid kagungan dalem Kasultanan Nayogyakarta ing sajeroné negaragung. Cacahé ana lima lan yasan saka Sultan Hamengkubuwana II, ya iku :
 Masjid Sulthani Plasakuning ing iring lor;
 Masjid Jami’ an-Nur Mlangi ing iring kulon;
 Masjid ad-Darajat Babadan ing iring wétan;
 Masjid Nurul Huda Dhongkèlan ing sisih kidul;

Miturut sujarahé, anané mesjid pathok negara saka usulé Kyai Nur Iman Mlangi marang Sultan Hamengkubuwana II perlu yasa masjid kanggo nyengkuyung Masjid Gedhé Kauman kang wis dibangun sadurungé. Masjid Taqwa Wanakrama ing sisih kidul kang dibangun kèri lan uga kalebu masjid pathok nagara.

Rujukan
Masjid Sulthani Plasakuning utawa Masjid Pathok Negara Plasakuning ya iku salah siji saka masjid pathok nagara kang cacah lima. Masjid iki mapan ing Jl Plasakuning Raya No. 99, Désa Minamartani, Ngaglik, Sléman udakara 9 km mangalor saka Kraton Nagyogyakarta lan wis madeg taun 1724 M. Wiwitané masjid iki diasuh déning Kyai Mursada, putrané Kyai Nur Iman Mlangi.

Arsitèktur masjid iki isih kalebu asli tanpa akèh owah-owahan. Ing sakiwa tengen masjid uga isih ana blumbangan kanggo sesuci para jamangah sakdurungé lumebu masjid.

Rujukan
Masjid Nurul Huda Dhongkèlan utawa Masjid Pathok Negara Dhongkèlan ya iku salah siji saka masjid pathok nagara kang cacah lima. Masjid iki mapan ing Dhusun Dongkelan, Tirtanirmala, Kasihan, Bantul lan dibangun ing taun 1775 M dening Sultan Hamengkubuwana I kanggo bebungah marang Kyai Syihabudin kang wis mbiyantu Sultan anggone ngrampungi crah karo RM. Said.

Nalika Perang Dipanegara masjid iki tau diobong Walanda lan taun 1901 M dibangun maneh. Ing sacedhake masjid iki ana kuburan kang antarane kanggo nyarekake Kyai Syihabudin. Kyai Ali Maksum, Kyai Ahmad Warson Munawwir lan Gus Kelik saka Pondok Pesantren Ali Maksum Krapyak uga disarekake ing kene.

Rujukan
Kyai Haji Ahmad Warson Munawwir (?1933-2013) ya iku pangripta bausastra Arab-Indonésia al-Munawwir. Panjenengané putra Kyai Munawwir kang yasa Pesantrèn al-Munawwir Krapyak lan murid saka Kyai Ali Maksum Krapyak. Kamus al-Munawwir rampung diripta ing taun 1404 H / 1984 M lan nganti saiki dadi kamus basa Arab kang paling akèh digunakaké ing Indonésia. Kyai Warson Munawwir séda ing 18 April 2013 lan disarèkaké ing sacedhaké Mesjid Nurul Huda Dhongkèlan‎.

Rujukan
Gamelan Renteng yaiku alat karawitan kang bisa ditemunang ning daerah Cirebon, beberapa ana kang dienggo ning daerah Priangan. Gamelan paling tua, Gamelan Renteng salah saiji gamelan kang tuane kaya Gamelan Sekaten.

Gamelan kuwen disebutnang keramat lan dihormati, pada jamane Sunan Gunung Jati sebagai hadiah perseduluran antara Cirebon lan Kerajaan Demak ning Jawa tengah, tepate Syeh Windu Aji lan Ki Gedeng Gamel dipai gamelan kuwen kang yaiku pembesar Keraton Cirebonan. Asale keramat, fungsine sebagai sarana pendukung pelaksana upacara adat umume ning desa-desa.

Fungsine sekiyen, ngalami perubahan ning Cirebon beda saking daerah sejen ning Jawa Kulon. Penyajiane disatunang karo pertunjukan Jaran Lumping ning Cirebon, lamon daerah sejen bentukane sajian gending utawa cukup lagu-lagu bae.

Rujukan
Gamelan sekaten iku alat kang bisa ditabu lan muni, para Empu Karawitan Cirebon duweni pendapat ana papat macem gamelan khas Cirebon, yaiku gamelan wayang, gamelan topeng, gamelan nayub, lan gamelan keraton. Gamelan sekaten iku manjing ning salah siji jenis gamelan keraton, yaiku gamelan kang dienggo baka ana acara gede ning keraton bae. Gamelan sekaten Cirebon iku due sejarah kang masih durung diwerui secara pasti, tapi jare akeh penuturan gamelan sekaten iki masih due hubungan karo kerajaan Islam Demak Jawa Tengah pas Raden Patah bertahta, lan gamelan sekaten iki wis ana ning keraton Pakungwati taun 1495.

Rujukan
Rudat iku Kesenian Tradisional kang tersebar ning daerah Cirebon. Kesenian iki umume ana lan tersebar ning pondok-pondok Pesantren.Kesenian Rudat iki awale kanggo syiar Agama Islam.

Kesenian Rudat nongol ning Daerah Cirebon ble jelas waktu lan nyebare. Ana Keterangan kang jelasaken bahwa kesenian Rudat iku muncule bareng karo kesenian Debus. Akeh pernyataan kg nerangaken pertunjukan kesenian Rudat  tampil bareng karo kesenian Debus secara turun temurun. Akhire disimpulaken nyebare kesenian rudat bareng karo nyebare Islam Masa Sunan Gunung Jati.

Miturut Keterangan kang ana, Awal Penjajahan Belanda akeh Pangeran lan Tokoh Agama kang ninggalaken Keraton asale ble seneng ning perlakuan kaum penjajah kang sombong tur kejam.Golongan kuwen nyebar ning jaba kota Cerbon, Kaya Kuningan Majalengka Sumedang lan Indramayu.Salah Sijine Pengeran kang merantau ning Ambon iku arane Adipati Awangga kang dirikaken Pondok Pesantren kanggo gembleng wong enom Islam ambir kuat lahir lan batin

Ning Pondok Pesantren iku sejene belajar ilmu agama Islam bae tapi ilmu bela diri. Ning zaman jajahan Belanda wong latihan bela diri diblaweni asale watir muncul uwong kang nglawan. Golongan Kiai angger ngajaraken ilmu bela diri ning bentuk sejen yaiku rudat. Jenis Kesenian iki gerakane ngandung falsafah Islam

.

Rujukan
Gamelan denggung niku salah sijie gamelan keraton teng daerah cirebon. Gamelan niki masih dirawat lan disimpen ning musium keraton, salah sijie niku teng keraton kesepuhan lan aset benda-benda pusaka keraton. Gamelan iki asale seng banten yaniku pada masa sunan gunung jati iku due rabi arane nyimas kawunganten. Gamelan niki ana ning keraton taun 1426 M.Gamelan denggung niku  dibunyiaken waya musim kemarau kang sue, sehingga gamelan iki dikaitkan karo upacara jaluk udan. Menurut catatan E.A.joni seng keraton kanoman nyebutaken bahwa, ning gamelan niki hanya ana siji lagu ayun-ayun. Sedangaken menurut E.Yusuf Dendabrata seng kecirebonan lagu-lague dalam gamelan iku : lagu kajongan, bayem tur, uwa-uwa bango, lan kinjeng bang.

Rujukan
Debus Cerbon ya iku kesenian khas Cirebon kang nonjolaken kebal tubuh saking senjata tajam lan api. Atraksi kekebalan tubuh kang bli lara akibat sabetan atawa tusukan senjata tajam, lan luka bakar akibat ngidek bara api, hampir ana ning penjuru dunia. Atraksi kuen sebenere ana ning daerah sejene nanging kang bedaaken yaiku tujuan atraksi kuen, kang dilatarbelakangi kepercayaan, agama lan mantra-mantra saking masing-masing penganute. Ning daerah Jawa Barat atraksi-atraksi kang nampilaken kekebalan tubuh luwih dikenal sebutan debus. Keberadaan kesenian debus Cirebon kang Islami konon wis dikenal awit zaman Pengeran Panjunan lan Pangeran Kejaksan semasa Sunan Gunung Jati bertahta ning Cirebon. Atraksi kuen luwih dimanfaati kangge sarana syiar agama Islam umume di Jawa Barat khususe ning Cirebon lan Banten. Ning Cirebon kesenian debus sangat erat sekali fungsine sebagai sarana dakwah Islam, sehingga baik tujuan mantra-mantra lan segala sesuatu kang nyangkut tentang pertunjukan debus ning Cirebon katon Islami.

Rujukan
Gamelan Slendro Cirebon yaiku kalebu jinis karawitan kang uwis kasebar ana ing dhaérah Cirebon. Alat iki kalebu katagori alat kang umuré wis tuwa.     

Miturut naskah literatur tradhisi Cirebon, ditulis ing Babad Jaman, kacaritakaken yèn ing wektu semana Kerajaan Majapahit ana salah sawijining wong kang  ahli nggawé gamelan laras slendro kang duwéni asma Syeh Suwajusakirin.

Rujukan
Tari Tayub mangrupi seni pertunjukan seni kang asale ning daerah Cirebon. Berdasarkan sumber asal kata Tayub ning kata Toyibah  saking Bahasa arab artine “baik”. Kenapa dipai aran Tayub? Karena tari Tayub iku due keunggulan ning pengiring tarine, lakone lan dalane tampilan

Di daerah Cirebon Tayuban  dadi sebuah sebutan pertunjukan tari kanggo menghormati para tamu-tamu kang dihormati. Oleh karena itu wis bli aneh maning pada waktu itu para pejabat seperti sing awit para sultan, Bupati, sampe para kuwu wis mahir nari tayuban.

Tari Tayuban akhire wis sohor dikalangan masyarakat terutama di daerah Cirebon sehingga dipake sebagai acara adat seperti acara pernikahan, kenduri , khitan lan sajabana

Rujukan
Arrifin C Noer (almarhum), téater lan sutradara film saka desa anjog Kenduruan Indonesia Jalan Bahagia Kotamadya Cirebon, ing diskusi ing Taman Ismail Marzuki ing Jakarta wis ditulis pendapat: "Yen pengin dadi bioskop pemain dipercaya (seniman) lair ing Cirebon".

Ing wektu statement Arrifin C Noer akeh digunakake kacarita dening media print. lan duweni pangaruh positif ing kutha Cirebon minangka pusat seni sing njanjeni. Malah sawatara mesthine debutant seniman dumadakan wungu kepinginan kanggo ngunjungi Cirebon kanggo nresep semangat seni ing Cirebon.

Pitakonan nyata muncul saka apa Arrifin C Noer ngandika nalika iku. Sensasikah? Iku ora. Ing téater wusana toko karya ing Bentani ing 1994, Arrifin C Noer mbaleni apa kang ngandika, lan duwé siji alasan admiration pinunjul marang anane kelompok rakyat teater (ing Cirebon dikenal minangka Masres) sing wilayah Highly fertile Cirebon sisih lor (Persekitaran lan lingkungan). Arrifin C Noer ngenali lane dalan Cirebon-Indramayu minangka "Broadway Indonesia" (Broadway iku jeneng werna ing saindhenging kutha New York sing saben sore enlivened dening pagelaran teater karo pemain kelas donya. Akeh gedhe aktor film lair tataran-téater Broadway)

Rujukan
Radèn Adipati Danurejo IV ya iku patih Kasultanan Ngayogyakarta (1813-1847). Saka madegé Kasultanan Ngayogyakarta taun 1755 M nganti pungkasan anané jabatan patih ing taun 1945 M, Danureja IV siji-sijiné patih kang asalé dudu saka trah Yudhanegaran. Sadurunge kapacak patih, dhèwèké dadi Bupati Japan (Majakerta) kanthi asma Sumadipura.

Amarga patih sadurungé kang aran Mas Tumenggung Sindunegara (1811-1813 M) ora diakoni kanthi resmi déning Inggris, mula ing sawenèh cathetan patih 1813-1847 M iki ditulis kanthi jeneng Danureja III lan urutan saterusé gèsèh nganti patih kang pungkasan.

Danureja IV dadi patih saka 4 sultan, kalebu dadi wali kanggo Sultan Hamengkubuwana V kang isih timur nalika jumeneng lan uga menangi Perang Dipanegara. Keputusan-keputusané nalika dadi wali Sultan V iki kang njalari Pangéran Dipanegara ora kersa manèh nerusaké tugas dadi wali Sultan V lan pungkasané malah milih ngraman kanggo ngeneraké tatanan ing bumi Mataram kang dianggep wis rusak.

Rujukan
Krayan iku kacamatan ing Kabupatèn Nunukan, Provinsi Kalimantan Lor, Indonésia.
Krayan Kulon iku kacamatan ing Kabupatèn Nunukan, Provinsi Kalimantan Lor, Indonésia.
Krayan Kidul iku kacamatan ing Kabupatèn Nunukan, Provinsi Kalimantan Lor, Indonésia.
Krayan Tengah iku kacamatan ing Kabupatèn Nunukan, Provinsi Kalimantan Lor, Indonésia.
Krayan Wétan iku kacamatan ing Kabupatèn Nunukan, Provinsi Kalimantan Lor, Indonésia.
Lumbis Ogong iku kacamatan ing Kabupatèn Nunukan, Provinsi Kalimantan Lor, Indonésia.
Nunukan iku kacamatan ing Kabupatèn Nunukan, Provinsi Kalimantan Lor, Indonésia.
Nunukan Kidul iku kacamatan ing Kabupatèn Nunukan, Provinsi Kalimantan Lor, Indonésia.
Sebatik iku kacamatan ing Kabupatèn Nunukan, Provinsi Kalimantan Lor, Indonésia.
Sebatik Kulon iku kacamatan ing Kabupatèn Nunukan, Provinsi Kalimantan Lor, Indonésia.
Sebatik Tengah iku kacamatan ing Kabupatèn Nunukan, Provinsi Kalimantan Lor, Indonésia.
Sebatik Wétan iku kacamatan ing Kabupatèn Nunukan, Provinsi Kalimantan Lor, Indonésia.
Sebatik Lor iku kacamatan ing Kabupatèn Nunukan, Provinsi Kalimantan Lor, Indonésia.
Sebuku iku kacamatan ing Kabupatèn Nunukan, Provinsi Kalimantan Lor, Indonésia.
Sei Menggaris iku kacamatan ing Kabupatèn Nunukan, Provinsi Kalimantan Lor, Indonésia.
Sembakung iku kacamatan ing Kabupatèn Nunukan, Provinsi Kalimantan Lor, Indonésia.
Sembakung Atulai iku kacamatan ing Kabupatèn Nunukan, Provinsi Kalimantan Lor, Indonésia.
Tulin Onsoi iku kacamatan ing Kabupatèn Nunukan, Provinsi Kalimantan Lor, Indonésia.
Danureja VIII ya iku patih ing Kasultanan Ngayogyakarta. Sadhurunge kawisudha minangka pepatih ing Kraton Ngayogyakarta asmane Kanjeng Raden Adipati Yudhanegara III, putrane Kanjeng Raden Adipati Yudhane­gara II (KPAA Danureja VII) lan GKR Angger. Danureja VII mengku kalungguhan patih wiwit 1 Maret 1912 nganti seda Oktober 1933.

Nalika isih sugenge, Patih Danurejo VIII kawentar minangka sawijine seniman sing gamben. Patih Danurejo VIII kawentar minangka dadi pelopor pagelaran wayang wong ing sajabane tembok kraton sing beda karo sing ana sajroning kraton sing banjur kawentar kanthi njupuk lakon Ramayana kang banjur karan Langen Mandrawanara. Panjenengane uga kasil ngripta gamelan kang banjur kawentar kanthi aran kyai Beling. 

Danureja VIII disarekake ing Pasarean Cendhanasari Dhusun Wanacatur, Banguntapan, Bantul bareng karo garwane, GKR Hayu (putri dalem Sri Sultan Hamengkubuwana VII).

Rujukan
Suluk lan Kidhung Jenis sastra kang sami sareng guguritan klasik ingkang sepantar sareng suluk pedhalangan.,yaniku kidhung. Kalihane nggadahi kebentenan uga kesepadanan. Yen suluk langkung nekenaken minangka pengiyat crita utawi swasana bathin gegedug wayang, kidhung , yaniku donga ingkang dipun tuwangaken teng lebet sastra, geguritan utawi macapat. 

Boten selamine kidhung dipun tembangaken, wonten kalane diwaos. Pinten-pinten ungkapan tradisional mangrupa sastra kidhung, salah setunggal antawise :

Kidhung Cirebon

“ Kebenara kebenari ana sesak tan plawangan  ana sesak lubar lawar kalisadan, Kaliputih Kalimantan dening Allah yahu sijabang kasa 3x Ya Allah ya Rosul  ya Muhammad sang nursumilang nama Allah sang rasa sumilang nama rosul nursumilang nama Muhammad. Ing jero Muhammad ing jaba Muhammad kang ngalungsu ing sepakeng ilat santa mulya sirpintat supintat ya Allah yahu ana apa-apa 3x.”

Rujukan
Beksan Tayuban mangrupi salah sahiji kesenian kang asale ning Cirebon. Asale istilah Tayuban yaiku toyibah ning kata bahasa arab artine "alus". Punapa disebut Tayuban, karena Tayuban mangrupi pertunjukan tari kalayan gerak lan bentuk kang sanget alus lan menarik ditonton. Sing jaman bengen tarian iku didadiaken sebuah pertunjukan kanggo menghormati tamu-tamu agung saperti kasultanan, bupati lan kuwu ning daerah cirebon. Sekien tarian iku dadi wis masyhur di kalangan masyarakat umum dudu kanggo acara hiburan bae tapi dienggo acara adat istiadat di daerah seperti acara kendhuri, kawinan, khitanan lan sajabana.

Rujukan 

Beksan
Kagunan
Budaya Indonésia
Warisan budaya
Wong Kurdhi ing Jerman ngrujuk marang wong-wong Kurdhi asli utawa turunané sing lair utawa manggon ana ing Jerman. Ana bebrayan Kurdhi sing gedhé ing Jerman, cacah wongé udakara 650.000-800.000 wong . Bab iki ndadèkaké bebrayan Kurdhi ing Jerman kuwi sawijining bebrayan sing paling gedhé sajeroné dhiaspora Kurdhi. Bebrayan Kurdhi ing Jerman uga tansaya gedhé lan katambahan wong amarga anané Perang Sipil ing Suriah.

Aktivitas pulitik 
Ing sasi Oktober taun 2014, Wong Kurdhi ing Jerman bebarengan iring-iringan saperlu protès bab anané serangan ISIS marang salah sawijining kutha ing Suriah, Ayn al-Arab, utawa ing Basa Kurdhi dikenal minangka jeneng Kobani.

Ing 8 Agustus 2015, wong Kurdhi cacah èwonan ing Jerman iring-iringan saperlu protès bab anané serangan anggegana déning wadyabala Turki marang PKK Kurdhi.

Uga delengen 

 Sajarah wong Kurdhi
 Wong Kurdhi
 Wong Kurdhi ing Suriah
 Wong Kurdhi ing Ruslan
 Wong Kurdhi ing Géorgia

Rujukan
Freestyle Script minangka cursive font, dirancang dening Martin Wait ing taun 1981. Kandel versi saka Freestyle Script iki dirancang ing taun 1986. Penerbit saka Freestyle Script kuwi perusahaan Adobe, ITC lan Letraset. Freestyle Script wis 4 versi:  Regular, Bold, SH Reg Alt, lan SB Reg Alt.

Cathetan suku 

Font
Patih ya iku jabatan kang kayadéné perdhana mantri. Ing kaprajan Mataram, kanggo ngangkat patih, Sultan kudu njaluk persetujuan Walanda amarga anané kontrak pulitik Sultan lan Walanda. Cacahé patih Kasultanan Ngayogyakarta wiwit madegé (1755 M) ana 9, nanging ana siji kang ora diakoni déning pihak (wektu kuwi) Inggris amarga diangkat tanpa disetujoni ya iku Tumenggung Sindunegara (1811-1813). Manut uruté kuduné kaparingan asma Danureja III, nanging amarga dianggep ora resmi mula nganggo asma Kiai Adipati Danureja. Perkara iki njalari anané gèsèh urutan kanggo patih samburiné. Racaké buku sejarah nganggp Tumenggung Sindunegara (1811-1813) dadi Danureja III lan patih samburiné (1813-1847) kanthi asma Danureja IV. Artikel ing Wikipédhia nganggo panganggep iki. Déné ing cathetan saka kraton dhéwé nulisaké patih 1813-1847 kanthi asma Danureja III lan mangkono sabanjuré.

Patih Kasultanan Ngayogyakarta ya iku :

 Danureja I (1755-1799)
 Danureja II (1799-1811)
 Danureja III (1811-1913), Tumenggung Sindunegara/Kiai Adipati Danureja
 Danureja IV (1813-1847), ana kang nulis Danureja III
 Danureja V (1847-1879), ana kang nulis Danureja IV
 Danureja VI (1879-1899), ana kang nulis Danureja V
 Danureja VII (1900-1911), ana kang nulis DanurejaVI
 Danureja VIII (1912-1933), ana kang nulis Danureja VII
 Danureja IX (1933-1945), ana kang nulis Danureja VIII

Sawisé taun 1945 Sultan Hamengkubuwana IX ora ngangkat patih anyar manèh lan wewenang patih dileksanakaké panjenengané dhéwé.

Sarasilah 
Mèh kabèh patih Kasultanan asalé saka trah Yudhanegaran, Banyumas. Kanggo ngraketaké sesambungan, kabèh patih dhaup karo rayi utawa putri dalem. Ana uga putri patih kang dipundhut dadi garwa sultan.

Rujukan
Garbarata nggih punika wot kanthi pager lan payon ingkang nyambungaken ruang tengga dhumateng kori pesawat terbang utawi kapal laut amrih gampilipun para penumpang mlebet lan medal. Garbarata punika kapasang gumantung saking dhésain bangunan, inggilipun, prasyarat operasional, saget dipunewahi, majeng mundur. Garbarata dipunripta dening Frank Der Yuen.

Sadèrèngipun wonten garbarata, penumpang adatipun mlebet pesawat kanthi mlampah sadawanipun mergi, mancik utawi mandhap miyos andha ingkang kacawisaken, kadhang kala wonten ingkang ngagem andha mesin. Garbarata kaping pisan kaginaaken rikala surya 26 Juli 1959 ing Bandar Udara Internasional San Francisco.

Nanging, sinaosa garbarata punika pratandha sampun majunipun sawijining bandhar udhara, wonten prakawis kenging napa garbarata mboten kapasang, antawisipun jalaran kaanan papan panggenan parkir ingkang cupet, ugi kathahipun jadwal penerbangan lan pangginaan garbarata. Wonten setungalipun wekdal nalika para penumpang ngersaaken garbarat, nanging kadhang kala ndadosaken telatipun penerbangan amari garbarat kedah dipuncawisaken saderengipun wonten ngajengipun kori pesawat.

Rujukan 

Infrastruktur bandar udara
Pribasa (Cerbon-Dermayu) ngrupiyaken sawiji unsur teng lebet sastra Cerbon. kewontenan basa Cerbon niku kinten-kinten medal awit ngedege Cerbon minangka nagari kang mardika (abad kaping 15). Pribasa inggih punika ngrupiyaken ungkapan kang ngangge "pengumpamaan". Wacana pribasa gesang teng  kubengan masyarakat katah. Tujuane kangge nyukani nasihat, moregan, nyukani pujiyan utawi sindiran. Pribasa teng andap niki dikumpulaken dening sastrawan Dermayu, Darouf (2010). Conto salah setunggal pribasa diantawise :

 Aja dumeh ; Aja dumeh iki aja kadiran. Ana kang dikadiri. Lampah ika aja sregep mung kerna ana lantarane kang gawe pengalem utama kang dikadiraken. " Menggawea utama nglelaku-lampah, ikhlas, lan bhakti kanggo keprayogen urip bebarengan".
 Aja ndodok ning lawang, kone ana wong nari balik maning ; Wong ndodok ning lawangan ika, matek ngalangi wong liwat. Dalane dadi sumpek lan ciyut. Mulane aja ndodok ning arep lawang, kone baka ana wong sing arep liwat dadie kealangan. waong mau bisa balik maning. Pitutur wong tua, dibebasken, kone ana wong nari balik maning.
 Ala ketara becik ketitik ; Ala iku blesak, ora nyenengaken. Ketara iku ketenger, ketela, kesawang. Becik iku bagus, nyenengake. Ketitik iku manjing ning angen-angen, sing ora gampang diilangaken. Kelingan bae.Iku pitutur luhur kanggo lelaku lampah. Dadia wong kang bagus lelakune, jujur tingkahe, lan sabar tinerima ning pangraksane. Yen nemu kesandhung prakara ala, wong mau kegawa, naging tan bakal digawa. Marga ketitik kenang becike. nanging waong kang gawe ala, bakal kegawa pekewuh perkarane ika.
 Amba sagarane; Sagara iku amba. Lir kadhiya ati utawa karsa iku kudu lega. Kudu gampang ngapurae, Kudu gampang maklum anane ning prakara, sing ora sreg ning ati. Ibarat sagara, apabae gah manjing. Runtah ya gelem. Kayu glondongan ya gelem. Batang-sato ya gelem. Mengkonon uga atine wong. Kudu gelem utawa gampang mangapura utawa maklumi.

Rujukan
Wong Kurdhi ing Ruslan iku minangka pérangan penting saka dhiaspora Kurdhi, kanthi sesambungan raket karo bebrayan Kurdhi ing Kaukasus lan Asia Tengah.  Sènsus Ruslan taun 2010 nyathet ana udakara 63.818 wong saka golongan ètnis Kurdhi sing dedunung ana ing Ruslan.

Sajarah 
Ing kawitané abad ka-19, ancas utamané saka Kakaisaran Ruslan ya iku mesthèkaké nétralitasé wong saka golongan ètnis Kurdhi ing paprangan antarané Kakaisaran Ruslan nglawan Pèrsi lan Kakaisaran Osmani. Nalika kawitané abad ka-19, wong Kurdhi manggon ana ing Transkaukasia, ing jaman semana, Transkaukasia iku dadi péranganing Kakaisaran Ruslan. Ing abad ka-20, ana panumpesan wong Kurdhi gedhèn-gedhèn Kurds dening wong Turki lan wong Pèrsi, ndadèkaké akèh wong Kurdhi kang ngalih menyang Transkaukasia Ruslan. Saka taun 1804 nganti 1813 uga ing taun  1826 nganti 1828, nalika Kakaisaran Ruslan lan Kakaisaran Pèrsi perang, pamaréntah Ruslan ngéntukaké wong Kurdhi manggon ana ing Ruslan lan Arménia. Nalikané Perang Crimean, lan Perang Russo-Turki (1877–1878), wong Kurdhi uga ngalih menyang Ruslan lan Arménia. Miturut sènsus Ruslan ing taun 1897 ana udakara, 99.900 wong Kurdhi kang dedunung ana ing Kakaisaran Ruslan.

Uga delengen 

 Sajarah wong Kurdhi
 Wong Kurdhi
 Wong Kurdhi ing Jerman
 Wong Kurdhi ing Suriah
 Wong Kurdhi ing Géorgia

Rujukan
Ing Ngisor iki pratelan pepatih ing Kasunanan Surakarta :
 1742-1755 RA Pringgalaya
 1743-1751 RA Sindureja I
 1755-1769 RA Mangkupraja I
 1769-1782 RA Sasradiningrat I
 1782-1784 RA Sindureja II
 1784-1796 RA Jayaningrat
 1796-1804 RA Mangkupraja II
 1804-1810 RA Danuningrat
 1810-1812 RA Cakranagara
 1812-1846 RA Sasradiningrat II
 1846-1866 KRA Sasradiningrat III
 1866-1887 KRA Sasranagara
 1887-1889 RT Mangunkusuma  (wakil)
 1889-1916 KRA Sasradiningrat IV
 1916-1939 KPAA Jayanagara
 1939-1945 KPMH Sasradiningrat V
 1945-1946 KRMT Yudanagara

Wiwit taun 1945, sasiwe Sunan Pakubuwana XII lan KGPAA Mangkunegara VIII nyatakake Kasunanan Surakarta lan Praja Mangkunegaran dadi bagean saka wilayah Republik Indonesia, kaanan ing Sala ora tentrem awit anane gerakan anti-swapraja kang dipimpin dening Tan Malaka. Patih Sasradiningrat V diculik tanggal 17 Oktober 1945 lan diperjaya. Dene patih kang anyar Yudanagara uga mangkono ing sasi Maret 1946.

Rujukan
K.R.A.Mangkupraja II ya iku patih dalem ing Kasunanan Surakarta 1796-1804 M, putrane Radèn Adipati Sasradiningrat I. Sadurunge kaparingan kalungguhan patih, Mangkupraja II dadi Bupati Kalang aran Raden Tumenggung Makupraja banjur dadi bupati keparak tengen sesilih  Radèn Tumênggung Sasrawijaya I. Kalungguhane dilereni taun 1804 lan banjur dikendhangake menyang Banyumas taun 1808. Pungkasane, Mangkupraja II kapatrapan pidana pati ing taun 1815 dening Sunan Pakubuwana IV, banjur disarekake ing desa Pekuncen, Cilacap.  Ora kamangerteni sebab anane ukuman iki. Putrane aran Sasradiningrat II uga dadi pepatih dalem taun 1812-1846 M. 

Salah siji tinggalan Mangkupraja II kang isih lestari ya iku Serat Primbon Mangkuprajan kang kasimpen ing Musium Radya Pustaka Surakarta.

Rujukan
Scott Dixon, MNZM (dikenal kanthi jeneng Scott Dixon, lair ing Brisbane, Queensland, Australia, 22 Juli 1980) yaiku pembalap mobil profesional Selandia Baru sing saiki main ing IndyCar Series bareng karo Chip Ganassi Racing.

Pranala luar

 Scott Dixon official website
 Scott Dixon Biography in US 
 Scott Dixon
 IRL ProBerkas: Scott Dixon
Mahamantri Azerbaijan iku sawijining jabatan pulitik minangka sesirahing pamaréntah ing nagara Azerbaijan. Mahamantri sing saiki lagi lenggah iku Novruz Mammadov.

Peran Présidhèn Azerbaijan iku luwih gedhé sajeroning sistém pulitik, lan awaké sing milih lan mandhegi Mahamantri.
Jeneng Pringgalaya bisa ngrujuk marang :

 Pangéran Pringgalaya, putrané Panembahan Sénapati karo Retna Dumilah putri Madiun;
 Pangéran Pringgalaya, putrané Maulana Hasanuddin Sultan Banten;
Kangjêng Pangeran Arya Pringgalaya I putra dalêm P.B.IV. (Bagus) sarta ingkang putra, Pangeran Arya Pringgalaya II padha sumare ing Krecekan (Kartasura)
Patih Pringgalaya, patih ing Kartasura lan Kasunanan Surakarta (1742-1755).

Rujukan
Serat Betaljemur Adammakna ya iku primbon kan ditulis dening KPH. Cakraningrat. Primbon iki ngemu sawernaning petungan kang dinggo wong Jawa kanggo pira-pira kaanan. Kabeh ana 337 bab kang kaperang dadi 8 jilid buku, ya iku :

 Betaljemur Adammakna (Jilid 1)
 Lukmanakim Adammakna (Jilid 2)
 Atassadur Adammakna (Jilid 3)
 Bektijamal Adammakna (Jilid 4)
 Shahdhatsaahthir Adammakna (Jilid 5)
 Qomarrullsyamsi Adammakna (Jilid 6)
 Naklassanjir Adammakna (Jilid 7)
 Quraisyn Adammakna (Jilid 8).

Primbon iki kalebu primbon kang paling akeh dinggo ing masyarakat, kalebu wong Jawa kang urip ing paran. Ing prakara pulitik, primbon iki uga kanggo rujukan kanggo medharake sipat para politikus, kaya ta Jaka Widada, Setya Novanto lan Agus Harimurti Yudayana.

Rujukan
Wong Kurdhi ing Géorgia ya iku pérangan saka golongan ètnis sing dedunung ana ing Géorgia. Nalikané abad ka-20, akèh wong Kurdhi sing minggat amarga anané panumpesan adhedhasar agama ing Kakaisaran Osmani menyang Kakaisaran Ruslan. Ing Géorgia, wong Kurdhi nduwé setandar urip sing luwih dhuwur tinimbang wong Kurdhi ing Turkilan wong Kurdhi ing Iran lan wong Kurdhi ing Géorgia ora ngalami dhiskriminasi, nanging kanggo ngéntukaké jeneng Kurdhiné butuh pangudi miturut sawijining aktivis Kurdhi ing Géorgia. Wong Kurdhi uga nduwé sekolah kanggo wong-wongé dhéwé, buku sekolah lan sawijining mesin cithak ing Géorgia. Nalika kawitané taun 1900-an, wutasastra ing wong-wong Kurdhi iki wis ora ana manèh.  Wong Kurdhi ing Géorgia iku nétral ing babagan pulitik; nanging, ing taun 1999 wong-wong iki nganakaké dhémonstrasi gedhèn-gedhèn ing Tbilisi, saperlu nuntut supaya pangarepé Kurdistan Workers' Party, Abdullah Öcalan, dibébasaké. Wong Kurdhi ing Géorgia dina iki nggunakaké aksara Cyrillic. Sadurungé nalikané taung 1920-an, wong-wong iki nggunakaké aksara Latin.

Rujukan
Agustinus Soemantri Hardjojuwono yaiku Sekretaris Lembaga Penelitian Undip. Mijil wonten Ambarawa Agustus 1936, agaminipun Rom Katholik. Panjenenganipun ngangsu  kawruh wonten FK Undip  tahun 1966, Dokter Anak Undip tahun 1972. Pikantuk gelar Doktor wonten FK Undip 1978 ugi Dokter Dhowang Lare Konsultan Hematologi, IDAI (1987). Dikukuhaken dados Guru Besar tetap FK Undip tanggal 20 Oktober 1990. Pidato sawektu dipunkuhaken nggadhahi irah-irahan “Peran Serta Biologi Molekul Untuk Pengembangan Ilmu Hematologi Onkologi Anak Serta Aplikasinya Dalam Klinik”. Panjenenganipun nderek pelatihan kedokteran wonten dalem ugi jawi nagari kaya ta (Bangladesh, Malaysia, Australia, Singapura, Inggris dan Amerika Serikat). Pidamelanipun dipunwiwiti dados dhosen Histologi, Pejabat Kabag. Histologi FK Undip (1964-1966), Dosen Ilmu Kesehatan Lare FK Undip (1966-sakmenika).  (1981-sakmenika) Pembimbing akta V (tatap muka) wonten Undip (1985-1987).

Pawiyatan 
Agustinus Soemantri Hardjojuwono menika tokoh ingkang wigati, saged dados panutan. Tokohipun nggadahi sifat tekun anggenipun ngawruh. Dipuntinngali wonten sejarah anggenipun sekolah menika kathah lajeng nate dados Kabag. Anggenipun sekolah dhokter menika boten wonten batasanipun.

Rujukan 

Tokoh Indonésia
Abdul Hamid (mijil wonten ing Kendhal 1914) inggih menika salah saktunggal tokoh ingkang wigati wonten ing Jawa Tengah. Panjenenganipun ugi pangemban wonten ing pondok pesantrèn Al- hidayah, ingkang sampun ngrembaka dados salah saktunggal yeyasan pendidikan formal. Panjenenganipun ugi salah saktunggal imam ageng wonten ing Kendal. Pedamelan sanesipun nun inggih dados, pendakwah kanggè para pegawè wonten ing kabupaten Kendhal.

Abdul Hamid natè Mandhègani kantor Departemen Agama Kendhal (1951-1978). Anggota DPRD Kabupatèn Kendhal saking Partai NU (1951-1971). Ketua Umum Majelis Ulama Indonesia Jawa Tengah (1985-1990). Ketua GP Ansor Cabang Kendal Rois Syuriah NU Wilayah Jateng ( 1980-1985). Anggota dèwan penasèhat NU (1992). Mustasyar penasèhat PB NU (1989-1992). Panjenenganipun sampun nyerat kirang angkung 25 buku bab Aqidah, syariah Islam, tuntunan gesang ingkang dipun serat migunakaken basa jawi, ugi arab.

Batèh 
Abdul Hamid kagungan sèmah Hj. Badrijah, igkang sampun miwit mangun bale wisma, wiwit 2 Juni 1939. Panjenenganipun kagungan putra 6 nun inggih, Faridah, Fadiyah Bohk, Drs. Fathur Rohman, Khafas, Drs. Fikri, Fikriyah BA, Maftukhah BA, dan Maftuh. Sakmenika Dalemipun wonten Jl. Pahlawan 19 Kendal.

Rujukan 

Tokoh Jawa Tengah
Budi Dharmawan lair ing Juana - Kabupaten Pati, 26 Nopèmber 1936. Agamané Khonghucu, lulus seka Institut Téknologi Bandung, Jurusané Mesin 1961. Bebarengan wektu iku dhèwèké uga dadi Sarjana Muda Jurusan Administrasi Niaga, Fak. Sosial Politik Universitas Negeri Pajadjaran. Dhèwèké lumebu Dinas Wajib Militèr Angkatan Laut RI, ana ing Komando Penataran Angkatan Laut ing Surabaya 1961 - 1965, Dinas Wajib Militér ALRI, ana staf Komando Daérah Maritim-4 Jateng ing Semarang 1966 - 1967, kanthi pangkat Létnan Satu.

Sadurungé prenah njabat dadi Dirèktur Utama PT. Cengkéh Zanzibar, PT. united Fruit Indonesia Semarang, PT. First Fixo Furniture Semarang, Ketua Yayasan Dana Olah Raga Jateng, Anggota Dewan Penyantun IKIP Negeri Semarang.

Filsafah 
Sing gawé gregeté nglakoni pagawèyan ya iku ukara "Urip iku mung titik nul gedhé". Ateges yén wong urip ing donya ora ana sing sampurna anggoné nglakoni pegawèyan, apa wae. ora ana sing hèbat, tur ora ana sing èlèk, kabèh padha. Seumpama pèngèn kasil nèng siji prakara ya mesthiné kudu ninggal prakara liyané. Dadi yèn diètung kasilé bakal nèmu nul gedhé.

Anak 

 Anki Lestari Dharmawan
 Lisa Ambarwati
 Aria Budi Dharmawan

Rujukan